Rashid turgunbaev - bet 26

|
Rashid turgunbaev
|
bet | 26/66 | Sana | 13.06.2024 | Hajmi | 2,01 Mb. | | #263336 |
Bog'liq Kompyuter grafikasi Adobe Photoshop CC dasturida ishlash O‘QUV QO‘LLANMAPalette - o‘zgartirish amalga oshirilganida ishlatiladigan ranglar palitrasini belgilash;
Colors - aks ettiriladigan ranglar soni belgilash;
Forced - ranglar palitrasiga ma’lum ranglami kiritilishi belgilash;
Transparency - tasvirdagi shaffof maydonlarni saqlanishi belgilash;
Matte - orqa fon rangini belgilash;
Dither - ranglar palitrasida mavjud bo‘lmagan ranglar o‘rniga o‘xshash ranglarni qo‘llash;
Amount - ranglar palitrasida mavjud bo‘lmagan ranglar o‘rniga o‘xshash ranglarni qo‘llash miqdorini foizda belgilash;
Dialog oynasining OK tugmasi bosiladi.
Ranglar rejimi
Rang rejimi kanallar soniga asoslanib ranglar uyg‘unlashuvini belgilaydi. Turli rang rejimlari rang ma’lumotlarining turli darajalariga va fayl hajmiga ta’sir ko‘rsatadi. Quyidagi rang rejimlari keng tarqalgan:
RGB rejimi (millionlab ranglar)
CMYK rejimi (to‘rtta chop etish ranggi)
Index rejimi (256 rang)
Bitmap rejimi (2 tang)
Photoshop dasturida RGB rang rejimi har bir pikselga kuchayish qiymatini biriktiruvchi RGM modelini ishlatadi. Har bir kanal uchun 8 bitlik tasvirda RGB (red, green, blue) komponetlari uchun kuchayish qiymati 0 (qora) dan 255 (oq) gacha bo‘ladi. Masalan, qizil rang uchun R qiymati 246, G qiymati 20 va B qiymati 50 ga teng bo‘ladi. Uchala komponentlarning qiymati bir xil bo‘lsa natija kulrang bo‘ladi. Barcha komponentlarning qiymati 255 ga teng bo‘lsa natija oq rang, 0 ga teng bo‘lsa natija qora rang bo‘ladi.
RGB rang rejimidagi tasvirlar ekranda rang xosil qilish uchun uchta rang (kanal)lardan foydalaniladi. Har bir kanal uchun 8 bitlik tasvirlarda har bir piksel uchun rang ma’lumoti 24 bitga (8 bit * 3 kanal) teng bo‘ladi. 24 bitlik tasvirlarda har bir piksel 16.7 million ranglarni ifoda qilishi mumkin. Photoshop dasturi uchun RGB asosiy rang rejimi hisoblanadi va kompyuter monitorlarida ranglarni aks ettirish uchun ishlatiladi.
CMYK rang rejimida har bir pikselga siyoxlarning foiz qiymati belgilanadi. Och ranglar uchun siyoxning past foiz qiymati belgilanadi. To‘q ranglar uchun siyoxning yuqori foiz qiymati belgilanadi. Masalan, qizil rang uchun 2% cyan, 93% magenta, 90% yellow va 0% black rang qiymatlari belgilanadi. CMYK rang rejimida oq rang barcha komponentlarga 0% qiymati belgilanganda xosil bo‘ladi. CMYK rejimidan odatda tasvirni siyoxli printerlarda chop etishda foydalaniladi.
Lab (CIE L*a*b*) rang rejimi insonni rangni sezishiga asoslangan. Lab rang rejimidagi sonli qiymatlar inson ko‘radigan barcha ranglarni ifodalaydi. Lab rang rejimi boshqa rang rejimlardan farqli o‘laroq rangni qanday ko‘rinishini ifodalaganligi uchun qurilmaga bog‘liq bo‘lmagan rang rejimi xisoblanadi. Ranglarni boshqarish tizimi Lab rang rejimini bir rang rejimidan ikkinchi rang rejimiga o‘tkazishda tavsiya manbasi sifatida ishlatadi.
Grayscale rang rejimi tasvirda kulrangning har xil tuslarini ishlatadi. 8 bitlik tasvirlarda kulrangning 256 tagacha tuslari bo‘lishi mumkin. Kulrang tasvirda har bir piksel 0 (qora) dan 255 (oq) gacha yorug‘lik qiymatiga ega bo‘ladi.
Bitmap rang rejimi tasvirdagi pikselni ifodalash uchun ikkita rangdan (oq yoki qora) bittasini ishlatadi.
Duotone rang rejimi monoton, duoton (ikkita rangli), tritone (uchta rangli) va quadtone (to‘rt rangli) kurlang tasvirlarni yaratishda ishlatiladi.
Index rang rejimi 256 tagacha rangga ega 8 bit tasvir fayllarini yaratishda ishlatiladi. Boshqa rang rejimidan Index rang rejimiga o‘tilganda Photoshop dasturi tasvirdagi ranglarni saqlovchi va indekslovchi maxsus rang jadvalini tuzadi. Agar birlamchi tasvirdagi rang jadvalda mavjud bo‘lmasa dastur jadvaldan ushbu rangga yaqin rangni tanlaydi. Index rang rejimining ranglar palitrasi cheklanganligi sabali tasvir faylining xajmi kichrayadi va tasvirning umumiy ko‘rinish sifati nisbatan ko‘ngildagidek bo‘ladi. Ushbu rang rejimida tasvirni tahrirlashda ba’zi cheklovlar qo‘yiladi.
|
| |